CELEX: 22019D0182
Language: hu
Date: 2017-05-05 00:00:00
Title: Az EGT Vegyes Bizottság 70/2017 határozata (2017. május 5.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2019/182]

7.2.2019   
               
               
                  HU
               
               
                  Az Európai Unió Hivatalos Lapja
               
               
                  L 36/5
               
            
         AZ EGT VEGYES BIZOTTSÁG 70/2017 HATÁROZATA
         (2017. május 5.)
         az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2019/182]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 2009/156/EK tanácsi irányelv IV. mellékletének az afrikai lópestis diagnózisának módszerei tekintetében történő módosításáról szóló, 2016. október 14-i (EU) 2016/1840 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     A veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Marokkóban és Tajvanon működő laboratóriumok számára történő engedélyezéséről szóló, 2017. január 4-i (EU) 2017/9 bizottsági végrehajtási határozatot (2) bele kell foglalni az EGT-megállapodásba.
                  
               
                     (3)
                  
                  
                     Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
                  
               
                     (4)
                  
                  
                     Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állat-egészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének I. fejezete a következőképpen módosul:
            
                        1.
                     
                     
                        A 4.1. részben a 3. pont (2009/156/EK tanácsi irányelv) a következő szövegrésszel egészül ki:
                        „, az alábbi módosítással:
                        
                                    —
                                 
                                 
                                    
                                       32016 D 1840: a Bizottság 2016. október 14-i (EU) 2016/1840 végrehajtási határozata (HL L 280., 2016.10.18., 33. o.)”.
                                 
                              
                  
                        2.
                     
                     
                        A 8.1. részben a 2. pont (2009/156/EK tanácsi irányelv) a következő francia bekezdéssel egészül ki:
                        
                                    „—
                                 
                                 
                                    
                                       32016 D 1840: a Bizottság 2016. október 14-i (EU) 2016/1840 végrehajtási határozata (HL L 280., 2016.10.18., 33. o.)”.
                                 
                              
                  
                        3.
                     
                     
                        A 4.2. részben a szöveg a 102. pont ((EU) 2016/1235 bizottsági végrehajtási rendelet) után a következő ponttal egészül ki:
                        
                                    „103.
                                 
                                 
                                    
                                       32017 D 0009: a Bizottság (EU) 2017/9 végrehajtási határozata (2017. január 4.) a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Marokkóban és Tajvanon működő laboratóriumok számára történő engedélyezéséről (HL L 3., 2017.1.6., 32. o.).
                                    Ez a jogi aktus nem alkalmazandó Izlandra.”
                                 
                              
                  
         
            2. cikk
            Az (EU) 2016/1840 és az (EU) 2017/9 végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
         
         
            3. cikk
            Ez a határozat 2017. május 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. május 5-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 280., 2016.10.18., 33. o.
         
         
            (2)  HL L 3., 2017.1.6., 32. o.
         
         
            (*1)  Alkotmányos követelmények fennállását nem jelezték.